**Csongrád Város Polgármesterétől**

Száma: Fjl/496-1/2020.

Témafelelős: Bárdos Rita

***ELŐTERJESZTÉS***

**Csongrád Városi Önkormányzat Képviselő-testületének**

**2020. szeptember 24-ei testületi ülésére**

***Tárgy:*** a Batsányi János Gimnázium előtti közterület rendezése

***Melléklet****:* látványterv, költségbecslés

**Tisztelt Képviselő-testület!**

Csongrád város lakossága méltán büszke az Ybl Lajos tervei alapján 1913 – 1914-ben épült gimnáziumi épületre, mely az Alföld legszebb szecessziós épületeinek egyike.

Az előtte található közterület rendbetételével, a mázas majolikabetétekkel díszített homlokzat is teljes mértékben láthatóvá válna.

A Tisztelt Testület a 2020. augusztus 27.-én megtartott testületi ülésén informális jelleggel tájékozódott a Gimnázium épülete előtt elhelyezkedő fenyőfák nélküli homlokzat látványáról, a Kossuth szobor környéki közterület rendezésének lehetőségeiről.

Az évek óta húzódó területrendezés igényének végleges megoldása érdekében jelen előterjesztést megvitatásra és döntésre terjesztem elő.

Minden település törekszik, hogy az adott közösség építészeti örökségeit, az épített környezetét megmutassa mások számára, az ide látogatók gyönyörködhessenek az építészeti alkotásokban. Jelen esetben a Városháza, a Nagyboldog Asszony templom építészeti értékét emeli a Gimnázium szecessziós épülete.

A Kossuth téren állva jelenleg a fenyőfák takarása miatt a Gimnázium homlokzata alig látszik, esztétikailag nem érvényesül.

A mellékletként bemutatott látványtervek szerint az épület előtt található fenyőfák kivágása szükséges ahhoz, hogy a homlokzatot láthatóvá tegyük.

Mindezeken túl a fák eltávolításával a közlekedés biztonságosabbá válik, a Szent György utcáról a Kossuth tér - Gr. Andrássy Gyula utca felé.

A megelőző testületi ülésen a látványterv kiosztásra került, az akkor jelen lévő testületi tagok a 4. számú koncepciót találták a legmegfelelőbbnek.

A Városellátó Intézmény a kivitelezés várható költségeit meghatározta, mely költségbecslés az előterjesztés 2. számú mellékletét képezi.

Kérem a Tisztelt Képviselő-testületet, az előterjesztést megvitatására és a határozati javaslat elfogadását.

**Határozati javaslat**

A Képviselő-testület megtárgyalta „a Batsányi János Gimnázium előtti közterület rendezése” című előterjesztést és az alábbi döntést hozta:

1. A Képviselő-testület a Gimnázium homlokzatának, építészeti értékének láthatóvá tétele érdekében az épület előtti 5 darab fenyőfa eltávolításával egyetért.

Határidő: azonnal

Felelős: Polgármester

2. A Képviselő-testület az előterjesztés mellékletét képező látványtervek közül a …. számú koncepciót javasolja és felkéri a Polgármestert, hogy a látványtervnek megfelelően gondoskodjon a szobor környezetének parkosításáról.

Határidő: azonnal

Felelős: Polgármester

3. A Képviselő-testület kéri a Polgármestert, hogy a fentiek végrehajtásáról 2020. október 31.-éig gondoskodjon.

Határidő: azonnal

Felelős: Városgondnokság

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési iroda és által:
3. Városellátó Intézmény

Csongrád, 2020. szeptember 16.

Bedő Tamás

polgármester